Src kinase-associated phosphoprotein 2 (SKAP2) in type 1 diabetes
Independent Research Fund Denmark
Herlev Hospital
Type 1 diabetes (T1D) er en alvorlig sygdom som fortrinsvis rammer børn og unge. Sygdommen er en såkaldt autoimmun sygdom, som skyldes at immunforsvaret fejlagtigt angriber de insulin-producerende beta-celler, der findes i de Langerhanske øer i bugspytkirtlen. Der er en betydelig arvelighed i T1D og ét specifikt gen, som er vist associeret til sygdommen, er genet SKAP2. Det vides dog ikke, hvorledes dette gen påvirker T1D risikoen og sygdomsprocesserne. Formålet med projektet er at klarlægge om SKAP2 påvirker beta-cellernes overlevelse, når disse udsættes for immun-angreb med såkaldte pro-inflammatoriske cytokiner. Til gennemførelse af projektet vil vi benytte Langerhanske øer fra mus, som mangler SKAP2 genet. Det vil også blive undersøgt om produktionen og frigivelsen af insulin er ændret i disse øer i forhold til øer fra vildtype kontrol mus. Ydermere vil vi undersøge om SKAP2 påvirker udviklingen af diabetes i en eksperimentel model for T1D. Projektet forventes at bidrage med vigtig ny viden, der på sigt vil kunne danne grundlag for udvikling af nye lægemidler til behandling af diabetes.
Research Projects (Max 10 MDKK) / DFF-Forskningsprojekt1 / grant